Jou sterre vir Vrydag, 8 April 2016
JY LEES NOU Jou sterre vir Vrydag, 8 April 2016
Dit is wat jou sterre vir vandag voorspel, met Joanne Moore.
Om andere te help is hoog op die agenda, maar maak seker jou hulp word wel verlang.
Jy spring graag in om ander te help. Julie en Augustus is die beste maande om aan te sluit by 'n aanlyn maatsoekwebtuiste, verlief te raak, die jawoord te vra of jou huweliksbeloftes te hernieu.
Voorgevoel en intellek is vandag 'n kragtige kombinasie, veral wat 'n kwessie betref waar geld of sake betrokke is. As jy tyd inruim om rustig daaroor na te dink, sal jy presies weet hoe jy moet maak.
Die maan en Mercurius kom bymekaar in die Bul-teken, wat jou sakebrein en nuuskierigheid prikkel. Dit is dus 'n uitstekende dag om te studeer, te reis, met syfers te werk of betrokke te raak by 'n verkoops- of handelsprojek.
Tweelinge wat dagdroom, moenie die dag verkwis nie. Spits jou toe op projekte wat reeds aan die gang is. Met heelwat passie en toewyding kan jy abstrakte idees omsit in stewige werklikheid.
Voordelige aspekte plaas jou in 'n opgeruimde gedagtegang terwyl jy goed kommunikeer met binne- en buitelandse familie en vriende. Aktiwiteite wat groepe, klubs en organisasies insluit, word veral bevoordeel.
Vandag se sterre is uitmuntend vir werkprojekte en sosiale aktiwiteite. Wees ekstra versigtig wat geldsake betref, aangesien jy dalk nie jou huidige finansiële situasie in 'n realistiese lig beskou nie.
Hou op om jou te bekommer oor die wêreld se ellendes, Maagd! Jy is in 'n sosiale bui terwyl jy kontak maak met vriende en kennisse van naby en ver. Wat geldsake betref, kry alles op skrif.
Kreatiwiteit en inspirasie loop hoog terwyl jy jou instel op jou intuïsie om 'n probleem op te los. Met slim denke en kreatiewe insig aan jou kant kan jy groot hoogtes bereik.
Daar is baie te wen deur gesamentlike pogings, tuis of by die werk, van stapel te stuur. Kreatiewe projekte word veral bevoordeel terwyl julle talente kombineer, hard werk en iets skep wat tot wedersydse voordeel strek.
Jy sal vandag fyn dopgehou word by die werk, Boogskutter, aangesien kollegas alles ontleed wat jy sê en doen. Jy sal besef dat dit 'n goeie tyd is om sake met 'n huismaat of kollega uit te praat.
Dit is tyd om jou oor te gee aan die een of ander praktiese kreatiwiteit, soos opknappingswerk, skilder, kookkuns, handwerk of tuinwerk. Of jy kan ander se kunstige pogings waardeer deur middel van 'n boek, konsert of uitstalling.
Die beste manier om 'n huidige drama tuis aan te pak is om die betrokke partye bymekaar te kry, saam te laat sit en alles op 'n logiese manier uit te praat. 'n Oop gemoed sal ook help.
Ná die aanvanklike verwarring, behoort jy sake duideliker te begin verstaan. As jy steeds twyfel, win goeie raad in by 'n betroubare vriend of gerespekteerde mentor; moenie net alleen voortploeter nie.